sasicodes/solvari-1 huggingface dataset:
நிறுவனங்களின் மேலான செயல்பாட்டுக்கு அதன் ஊழியர்கள் மட்டுமன்றி அவை அமைந்திருக்கும் பகுதியினர் அப்பகுதியின் சுற்றுச்சூழல் மேம்பாடு வாடிக்கையாளர்கள் எனப் பல தரப்பட்டவர்களின் நம்பிக்கையைப் பெற வேண்டிய அவசியத்தை நிர்வாகங்கள் புரிந்து கொள்ளத் தொடங்கின.
இம்மாற்றத்தின் விளைவாக சிறிய நிறுவனங்கள் தங்களது லாப நோக்கத்தினையும் தாண்டி தங்களைச் சுற்றியுள்ள சமுதாயத்துக்குப் பலனளிக்கும் வகையில் உதவி செய்யத் தொடங்கின.
பெரிய நிறுவனங்கள் தங்கள் பகுதி சார்ந்த மக்களுக்கு கல்வி வசதி மருத்துவ மற்றும் சுகாதார வசதி பொழுபோக்கு போன்ற விஷயங்களில் தங்களை ஈடுபடுத்திக் கொள்ளத் தொடங்கின .
அதன் விளைவாகவும் இன்னொரு புறம் நம் நாட்டின் தொழில் வளர்ச்சி பெருகுவதாலும் பன்னாட்டு நிறுவனங்கள் இங்கு வந்து முதலீடு செய்ய முன்வரும்போது நிறுவனங்களின் சமுதாயப் பொறுப்பு குறித்த விழிப்புணர்வு நம் நாட்டிலும் எல்லாத் தரப்பினரிடமும் பெருகத் தொடங்கியது.
இதன் தொடர்ச்சியாக இந்தியாவில் ஐந்தாண்டுகளுக்கு முன்னர் அனைத்து நிறுவனங்களும் தங்களது லாபத்தில் குறைந்தது இரண்டு சதவீதத்தினை ஏழ்மை அகற்றம் பாலின அடிப்படையிலான வேறுபாடுகளைக் களைதல் கல்வி வளர்ச்சி பசிப்பிணியை அகற்றுதல் கல்விமருத்துவசுகாதார மேம்பாடு உள்ளிட்ட சமுதாய வளர்ச்சிக்கென செலவிட வேண்டும் என்று சட்டம் இயற்றப்பட்டது.
பெரு நிறுவனங்களும் இத்தகையப் பணிகள் சமுதாயத்தில் நிரந்தரமான நல்ல மாற்றங்களை ஏற்படுத்தும் என்கிற நம்பிக்கையோடு தங்களது திட்டங்களை வடிவமைத்து அவற்றின் செயல்பாடுகளைத் தீவிரமாகக் கண்காணிக்கின்றன.
எனவே நிறுவனங்களின் முழுமுதல் நோக்கமாக லாபம் ஈட்டுவது இருப்பினும் சமுதாயத்துடன் இயைந்து செயல்பட வேண்டிய நிலையையும் உணர்ந்து தமது சமுதாயப் பொறுப்புணர்வை வெளிப்படுத்துகின்றன.
அது மட்டுமல்ல அவனது வாழ்க்கை மேலும் சிறக்கவும் சீராகச் செல்லவும் இந்த சமுதாயத்திடமிருந்து தான் அடைந்ததில் ஒரு பகுதியையேனும் அச்சமுதாயத்துக்குத் திருப்பித் தர வேண்டிய கடமையும் அவனுக்கு உள்ளது.
ஆனால் நிறுவனங்களைப் போல சட்டத்தின் மூலம் தனி மனிதனை இத்தகைய சமுதாயப் பொறுப்புணர்வுக்குக் கட்டாயப்படுத்த முடியாது கண்காணிக்கவும் முடியாது.
இரண்டு தனது உழைப்பின் மூலம் ஈட்டிய பொருளில் ஒரு சின்னஞ்சிறு பகுதியையேனும் சமுதாயத்துக்குப் பயனளிக்கும் வகையில் கொடுப்பது.
தானுண்டு தன் வேலையுண்டு என்றில்லாமல் மிகமிகக் குறைந்த அளவிலேனும் எளியோர் ஆதரவற்ற முதியோர் மாற்றுத் திறனாளிகளுக்கு நம்மாலான சிறுசிறு உதவிகளைச் செய்வது கூட சமுதாயப் பொறுப்புணர்வின் வெளிப்பாடாக அமையும்.
வணிக வளாகங்களிலும் அடுக்குமாடிக் குடியிருப்புகளிலும் உள்ள காவலாளிகள் இரவு பகல் எந்நேரமும் வானொலியில் திரைப்படப் பாடல்களை அதிக சத்தத்துடன் கேட்டுக் கொண்டிருக்கிறார்கள்.
தெருவில் போகும் ஆட்டோக்கள் டெம்போக்கள் கார்கள் பேருந்துகள் வேன்கள் எல்லாமே நம் காது கிழியும் வண்ணம் ஒலிப்பான்களை அழுத்துவதோடு திரைப்படப் பாடல்களை அலறவிட்டுக் கொண்டும் போகின்றன.
ஆனால் மருத்துவமனைகளிலேயே மூலைக்கு மூலை தொலைக்காட்சிப் பெட்டிகளை வைத்து நிகழ்ச்சிகளை உரத்த ஒலியுடன் கேட்டுக் கொண்டிருக்கிறார்கள்.
அது மட்டுமல்ல காத்திருக்கும் ஒவ்வொரு நோயாளியும் அவர் கூட வந்திருப்பவரும் செல்லிடப்பேசியை எடுத்துப் பேச ஆரம்பிக்கிறார்கள்.
சத்தம் போடாதீர்கள் என்றும் கைபேசியை அணைத்து வையுங்கள் என்றும் அங்கங்கு அறிவிப்பு வைத்திருப்பது இவர்கள் கண்களுக்குத் தெரிவதில்லை.
சில பயணிகளின் உரத்த பேச்சுக் குரலும் செல்லிடப்பேசியில் ஒலிக்கும் பாடல்களும் நிகழ்ச்சிகளும் இனிமையாக அமைய வேண்டிய பயணத்தை மிகவும் கொடுமையான அனுபவமாய் ஆக்குகின்றன.
திருமண அரங்கில் மங்கல இசை வாசிப்பவர்களுக்கு தனித்தனி மைக்குகள் மந்திரம் ஓதும் புரோகிதருக்கு தனி மைக் நான்கு மூலைகளிலும் ஸ்பீக்கர்கள் அங்கு யார் பேசுவதும் யாருக்கும் கேட்காது.
விற்பனை விழா என்றாலே ஒரு கூடாரத்தைப் போட்டுக் கொண்டு இரண்டு பக்கமும் ஸ்பீக்கர்களை வைத்து சினிமாப் பாடல்களை ஒலிபரப்புகிறார்கள்.
எப்போதோ வரப்போகும் தலைவருக்காகத் தெருவை அடைத்து மேடை அமைத்து இரண்டு ஸ்பீக்கர்கள் ஐம்பது நாற்காலிகள் காது கிழியும்படி பாடல்கள் என்று அதிகாலையிலிருந்தே ஆரம்பித்து விடுகிறார்கள்.
உணவு விடுதிகளில் இவர்கள் கூட்டம் கூட்டமாக உட்கார்ந்து மிக உரத்த குரலில் பேசிச் சிரித்து பக்கத்தில் உள்ளவர்கள் முகம் சுளிக்கும்படி நடந்துகொள்கிறார்கள்.
மேல் நாட்டவரைப் பார்த்து எதையெதையோ பின்பற்றும் நம் இளைய தலைமுறை அவர்களைப் போல் மெல்லிய குரலில் அடுத்தவருக்குத் தொந்தரவு தராத வண்ணம் பேசக் கற்றுக்கொள்ளக் கூடாதா?
வெளிநாட்டுப் பயணங்களின் போது அந்நாட்டு மக்கள் எவ்வளவு கூட்டம் கூடும் இடத்திலும் அமைதி காப்பதைப் பார்க்கும்போது நம் நாட்டு மக்கள் இந்தப் பண்பினைக் கற்றுக் கொள்ளலாகாதா?
நம்நாட்டு இளைஞர்கள் சிலர் கூச்சலிட்டு பணிப்பெண்களை அழைத்துபிரியாணி கொண்டு வா சீக்கிரம் வா என்று இந்தியிலும் அரைகுறை ஆங்கிலத்திலும் பேசி உரக்கச் சிரித்து ஆர்ப்பாட்டம் செய்தார்கள்.
இந்தியர்கள் என்றால் உரத்த சத்தம் போடுபவர்கள் என்ற மேலைநாட்டாரின் எண்ணம் உண்மை என்றல்லவா ஆகிறது கோயில்களால் ஏற்படும் ஒலிமாசைப் பற்றி ஒரு புத்தகமே எழுதலாம்.
அரசு விதித்திருந்த கட்டுப்பாடுகளையெல்லாம் சற்றும் பொருட்படுத்தாமல் ஊர்வலங்களும் கூச்சலும் பட்டாசுச் சத்தமும் ஆட்டமும் பாட்டமும் எங்காவது சத்தமில்லாத தீவு இருந்தால் அங்கு ஓடிப்போய் விடலாம் என்று தோன்றியது.
தவறி யாராவது காவல் துறையினரிடம் புகார் செய்தாலும் அது காவலர்கள் சம்பாதிப்பதற்குதான் வழிவகுக்கிறதே தவிர புகார் தந்தவருக்கு நிவாரணம் கிடைப்பதில்லை.
நகரங்களில்தான் இப்படி என்றால் கிராமங்களிலும் இரவு நேரங்களில் டிராக்டர் கொண்டு உழுகிறார்கள் பொக்லைன் ஓட்டுகிறார்கள் அதுவும் சத்தமாக பாட்டு கேட்டுக் கொண்டு.
நமது கேட்கும் திறன் கொஞ்சம் கொஞ்சமாகக் குறையும் மன அழுத்தம் ஏற்படும் ஒரு குறிப்பிட்ட அளவைத் தாண்டும்போது மனநிலைகூட பாதிக்கப்படும்.
நகரமைப்புப் பிரிவு ஒவ்வொரு நகரத்திலும் குடியிருப்புப் பகுதி வணிகப்பகுதி பொழுதுபோக்குப் பகுதி என்று வரையறுத்து ஒன்றுக்கொன்று இடையூறின்றி அமைக்க வேண்டும்.
மனித உறுப்புகளின் சிகரமான மூளை தன் ஆணைக்கேற்றபடி அவற்றை ஆட்டிவைப்பதுடன் அவை ஒவ்வொன்றையும் தன் கட்டுப்பாட்டிற்குள் வைத்திருப்பது அதிசயமான ஆச்சரியம்.
உடலைப் போர்த்தியிருக்கும் தோலிலிருந்து தலையில் கவசம் போல் அமைந்திருக்கும் மயிர்க் கற்றைகள் மற்றும் கால் விரல்களின் நுனியைக் காக்கும் நகங்கள்வரை எல்லாமே நம்மை வெப்பம் குளிர் மற்றும் நோய்க்கிருமிகளிடம் இருந்து பாதுகாப்பதற்கென்றே இறைவனால் கொடுக்கப்பட்டவை.
வெளியுறுப்புகள் மட்டுமின்றி உள்ளுறுப்புகளான செரிமான மண்டலம் சுவாச மண்டலம் ரத்த ஓட்ட மண்டலம் இனப்பெருக்க மண்டலம் போன்றவற்றின் உறுப்புகள் மீது போர்த்தப்பட்டிருக்கும் சளிப்படலம் கிருமித்தொற்று ஏற்படுவதைத் தடுப்பதால் நோய்களில் இருந்து நமக்கு பாதுகாப்பு கிடைக்கிறது.
இது உருவாக்கும் நோய்க் கிருமி எதிர்ப்பு பொருள் கிருமிகளிடம் இருந்து தோன்றும் நச்சுப்பொருள்களுடன் போராடி உடலை நோய்த்தொற்றிலிருந்து பாதுகாக்கிறது.
நோய் எதிர்ப்பு பொருள்களால் நோய்க்கிருமிகளை எதிர்த்துப் போராட முடியாத நேரங்களில் மட்டுமே நோய்க்கான அறிகுறிகள் உடலில் தோன்றுகின்றன.
இன்னும் சொல்லப் போனால் நம் உடலில் ஒவ்வாப் பொருள்கள் அல்லது கிருமிகளின் ஊடுருவலே நோய் எதிர்ப்பு மண்டலத்தை எதிர்வினையாற்றத் தூண்டுகிறது.
எங்கும் நிறைந்திருக்கும் கிருமிகளின் தாக்குதலால் பெரும்பாலான நேரங்களில் பாதிப்பு ஏற்படாததற்கு நோய் எதிர்ப்பு மண்டலமே காரணமாகும்.
வளர்சிதை மாற்றத்தின் அணுக்களின் செயல்பாடுகள் காரணமாக உடல் அணுக்களில் உருவாகும் கழிவுகளை ரத்தம் இடையறாது தன்னுடன் கழிவு மண்டல உறுப்புகளான சிறுநீரகம் நுரையீரல் தோல் பெருங்குடல் போன்ற உறுப்புகளுக்கு எடுத்துச் செல்கிறது.
பிறப்பில் இருந்து இறக்கும் வரை நாம் சிறுநீர் மலம் சேகரிப்பிற்காக ஒரு சிறிய கழிப்பறையை நம் உடலுக்குள் சுமந்து திரிகிறோம் என்றால் அது மிகையாகாது.
அதுபோலவே நாம் உண்பது உறங்குவது எழுவது இயற்கை கடன்களைக் கழிப்பது ஆகியவற்றை ஒரு நாளின் எந்த நேரத்தில் செய்கிறோமோ அதே நேரத்திற்கே உறுப்புகள் பழக்கப்பட்டு அனிச்சை செயல்கள் போன்று நம்முடைய விருப்பத்திற்கு அப்பாற்பட்டு நடக்கின்றன.
நரம்பு மண்டலத்தின் உறுப்பான மூளை நரம்புகள் மற்றும் மரபணுக்கள் போன்ற சிக்கலான உடற்கூறுகள் உலகின் மிகச் சிறந்த விஞ்ஞானிகளுக்கும் புரியாத புதிராகவே உள்ளன.
மருந்துகளுக்குக் கட்டுப்படாத நோய்க்கிருமிகள் மருந்துகளின் தாக்கத்தில் இருந்து தங்களைக் காத்துக் கொள்ள தங்களின் மரபணுக்களை புதிதாக மாற்றிக் கொள்ளும் விசித்திரமே இதற்கு காரணம் என்று கூறப்படுகிறது.
ஆயிரக்கணக்கில் பணத்தைக் கொடுத்து வாங்கிய வீட்டு உபயோக பொருளை ஓர் இயந்திரத்தைப் பராமரிக்க அதிகமாக சிரமப்படுகிறோம் ஆனால் விலை மதிப்பற்ற நம் ஆரோக்கியத்தைப் பேணுவதற்கு அந்த அளவிற்காவது முயற்சிக்கிறோமா என்று யோசித்துப் பார்க்க வேண்டும்.
பசித்த பின் புசிப்பது ஆரோக்கியத்திற்கு ஆகாதவற்றைப் புறந்தள்ளுவது உடல் உழைப்பு ஆழ்ந்த உறக்கம் பரபரப்பற்ற அமைதியான உள்ளம் ஆகியவை சீரான உடல் இயக்கத்திற்கு முக்கியமானவை.
தமிழ்நாட்டிற்கு உரிய பகுதிகள் பறிக்கப்பட்ட பொழுது ம.பொ.சி நேசமணி இராசாசி போன்றோர் உரிமைக்குரல் கொடுத்ததையும் தமிழ் இனம் அயலக நாடுகளிலும் மாநிலங்களிலும் பாதிக்கப்பட்ட பொழுது தமிழக மக்கள் தலைவர்கள் காப்பாற்ற முன்வந்ததும் நாடு இனம் என்பதற்கு சரியான சான்றுகளாகும்.
தமிழியக்கம் என்ற சொல் கல்தோன்றி மண்தோன்றாக் காலத்தே முன்தோன்றிய மூத்த மொழி என்ற பெருமை கொண்ட தமிழ் மொழியின் உயிர்ப்பைக் காக்கும் சொல்லாகும்.
தமிழ்மொழிக்கு வரும் கேடுகளை நீக்கிக் காக்கும் காவலர்களாக ஒவ்வொரு காலகட்டத்திலும் தொல்காப்பியர் பவணந்தி அமிர்த சாகரர் இளங்கோ அடிகள் சங்கப் புலவர்கள் என எண்ணற்றோர் வாழ்ந்ததால் தமிழியக்கத்திற்கான தேவை இருக்கவில்லை.
தமிழ்மொழி தன் நிலை தாழாமை என்ற நிலையிலிருந்து நிலைகுலையும் பொழுது அதை எதிர்கொள்ள அவ்வப்போது தமிழியக்கங்களைத் தோற்றுவித்த பெருமக்கள் பலருண்டு.
அவர் வணிகர் அரசியல் தொடர்பாளர்கள் புலவர்கள் குடும்பத்தார் கோயிலார் அறத்தலைவர் விழா நடத்துவோர் கணக்காயார் மாணவர் பாடகர் கூத்தர் பாட்டியற்றுவோர் சொற்பொழிவாளர் ஏடெழுதுபவர் பெரும் செல்வந்தர் என்ற பலவகையினர் எப்படி தமிழைப் பேணவேண்டும் என்று பாடியுள்ளது இன்றும் பொருந்துகிறது.
இராமச்சந்திரன் உலகத் தமிழ்ச்சங்கங்களை ஒருங்கிணைக்கும் முயற்சியில் ஈடுபட்டு மதுரையில் உலகத் தமிழ்ச் சங்கத்தைத் தொடங்கி வைத்தார்.
திருக்குறளை அடிப்படையாக வைத்து உலகத் திருக்குறள் பேரவையை உருவாக்கியவர்களில் குறிப்பிடத்தக்கவர் குன்றக்குடி அடிகளார் முனைவர் மோகன்ராசு ஆகியோர்.
ஒரு நூற்றாண்டுக்கு முன் தமிழ்மொழி புறக்கணிப்பு சென்னைப் பல்கலைக்கழகத்தில் உருவான பொழுது தமிழ்மொழி செம்மொழி என்ற அழுத்தமான கருத்துக்களை பரிதிமாற் கலைஞர் நூலாகப் பதிவு செய்தார்.
அவற்றுள் தலைநகர் தமிழ்ச் சங்கம் பெங்களுர் தமிழ்ச் சங்கம் தில்லி தமிழ்ச் சங்கம் பன்னாட்டு தமிழுறவு மன்றம் தமிழ்ச் சுரங்கம் முதலிய அமைப்புகள் குறிப்பிடத்தக்கன.
மேதகு அப்துல்கலாம் குடியரசுத் தலைவராக இருந்தபோது நாடாளுமன்ற உரையில் தமிழ் செம்மொழியாக மத்திய அரசின் பட்டியலில் இடம் பெறும் என்ற நிலையான தொண்டினைச் செய்து மறைந்தார்.
அருணாசலம் தமிழண்ணல் உள்ளிட்ட நூற்றுக்கணக்கானவர்கள் மறைய இன்று அவ்விடங்கள் பூர்த்தி செய்ய முடியாத வெற்றிடமாக உள்ளன.
இந்தி தேசிய மொழி என்ற நிலைபேறு அடைந்துவிட்டதால் வளரும் மாணவ சமுதாயம் அம்மொழியைப் படிக்க முற்பட்டு சென்ற ஆண்டைவிடப் பத்து விழுக்காடு கூடுதலாகப் படிக்கின்றனர் என்ற செய்தி வருகிறது.
தமிழ் தமிழ்நாடு தமிழினம் என்ற முப்பெரும் உயிரோட்டம் கொண்ட அமைப்புகள் உலகத் தமிழர் இயக்கம் உலகத் தமிழ் இயக்கம் என்று உருவாவதை பிற மொழி ஊடுருவல் புதிதாய் பிறந்த நாகரிகம் மரபு மீரிய வாழ்க்கை உள்ளிட்டவை தின்றுவிடும் திமிங்கலங்களாக உருவெடுத்திருக்கின்றன.
அவர் தேசியவாத காங்கிரஸ் கட்சியின் நிறுவனத் தலைவர்களில் ஒருவர் கட்சியில் நன்கு பரிச்சயமான முகம் மத்திய அமைச்சராகவும் பதவி வகித்துள்ளார் கட்சியின் தலைவரான சரத் பவாருடன் இருபது ஆண்டுகள் தொடர்ந்து பயணித்தவர்.
கட்சியின் தலைவர் சரத் பவார் அண்மையில் மராத்திய தொலைக்காட்சி ஒன்றுக்கு பேட்டியளித்தபோது ரஃபேல் போர் விமான ஒப்பந்த விவகாரத்தில் பிரதமர் மோடிக்கு ஆதரவாக கருத்து தெரிவித்ததாக செய்திகள் வெளியாகின.
இந்த ஒப்பந்தம் தொடர்பான விவரங்களை மத்திய அரசு வெளியிட உத்தரவிடக் கோரி உச்சநீதிமன்றத்தில் பல்வேறு பொதுநல மனுக்கள் தாக்கல் செய்யப்பட்டுள்ளன.
ரஃபேல் போர் விமான ஒப்பந்த விவகாரத்தில் பிரதமர் மோடியை ஆதரித்து சரத் பவார் தொலைக்காட்சியில் கூறியதாக வெளியான செய்தி திரித்துக் கூறப்பட்டிருக்கலாம் அல்லது தவறாகப் புரிந்து கொள்ளப்பட்டு வெளியிடப்பட்டிருக்கலாம் என்று தாரிக் அன்வர் முதலில் நம்பியிருந்தார்.
மற்றொரு புறம் தாரிக் அன்வருக்கு மேலும் அதிருப்தி தரும் விதமாக சரத் பவாரின் கருத்தை வரவேற்று பாஜக தேசியத் தலைவர் அமித் ஷா தனது சுட்டுரைப் பக்கத்தில் பதிவுகளை வெளியிட்டார்.
பாஜகவுக்கு எதிராகவும் பிரதமர் மோடிக்கு எதிராகவும் பிரசாரம் மேற்கொண்டு வரும் நிலையில் அதை பலவீனப்படுத்தும் விதமாக சரத் பவார் பேசியது சரியல்ல என்று சரத் பவார் மீதான அதிருப்திக்குக் காரணம் தெரிவித்திருக்கிறார் தாரிக் அன்வர்.
அடுத்த சில தினங்களில் மராத்வாடா பகுதியில் நடைபெற்ற பொதுக்கூட்டம் ஒன்றில் பவார் பேசும்போது நான் மோடியை ஆதரிப்பதாக சிலர் விமர்சிக்கிறார்கள்.
அதன் பிறகு மகாராஷ்டிர மாநிலத்திலிருந்து மாநிலங்களவைக்குத் தேர்ந்தெடுக்கப்பட்ட தாரிக் அன்வர் மத்திய வேளாண் துறை அமைச்சராகப் பதவி வகித்தார்.
எனினும் கட்சியின் நிறுவன உறுப்பினரான அவர் ஒரு சாதாரண விஷயத்துக்காக கட்சியில் இருந்து வெளியேறுவதாக கூறுவது நம்பும்படியாக இல்லை என்று தேசியவாத காங்கிரஸ் கட்சியின் மூத்த நிர்வாகிகள் சிலர் கூறுகிறார்கள்.
அவர் காங்கிரஸ் அல்லது ராஷ்ட்ரீய ஜனதா தளம் கட்சியில் சேர்வதற்கு திட்டமிட்டிருப்பதாகவும் அவர்கள் ஊகிக்கிறார்கள்.
இந்தச் சூழலில் தேசியவாத காங்கிரஸ் கட்சியின் முக்கியத் தலைவரான தாரிக் அன்வர் அக்கட்சியிலிருந்து விலகியிருப்பது அக்கட்சிக்கு பின்னடைவை ஏற்படுத்தியுள்ளது என்பதே நிதர்சனம்.
இருந்தாலும் இப்போது எட்டப்பட்டுள்ள வளர்ச்சியானது வேலை வாய்ப்பை உருவாக்காத வளர்ச்சி என்று கூறப்படுவதை ஏற்க முடியாது என்று குறிப்பிட்டுள்ளார்.
இந்தியாவில் இளைஞர்கள் அதிக எண்ணிக்கையில் இருப்பதாலும் மக்கள் தொகை நாளுக்கு நாள் அதிகரித்து வருவதாலும் மிகப் பெரிய அளவில் வேலை வாய்ப்புகளை உருவாக்க வேண்டிய அவசியத் தேவை இப்போது ஏற்பட்டிருக்கிறது.
அரசாங்கம் மற்றும் பொதுத்துறை நிறுவனங்களின் வேலைகளுக்கு அதிக எண்ணிக்கையில் விண்ணப்பங்கள் வந்து குவிவதைப் பார்க்கும்போது இப்போது அவர்கள் பார்க்கும் வேலை நிறைவளிக்கவில்லை என்பதையே காட்டுகிறது.
அண்மையில் வெளிவந்த ஒரு செய்தி நமது இளைஞர்களின் படிப்பும் வேலைவாய்ப்பும் எப்படி யிருக்கிறது என்பதற்கு ஓர் எடுத்துக்காட்டாகும்.
சென்னையில் கூடுதலாக மாற்றுத் திறனாளிகள் தொழில்நுட்பம் தொழில் திறன் இல்லாதோர் ஆகியோருக்கான சிறப்பு வேலைவாய்ப்பு அலுவலகங்களும் இயங்கி வருகின்றன.
பட்டப்படிப்பு வரையிலான கல்வித் தகுதியை அந்தந்த மாவட்ட வேலைவாய்ப்பு அலுவலகங்களிலும் முதுகலைப் பட்டப்படிப்பு மற்றும் பி.இ.
உள்ளிட்ட தொழில்சார் படிப்புகளுக்கான கல்வித் தகுதியை சென்னை அல்லது மதுரையில் உள்ள மாநில தொழில் மற்றும் செயல் வேலைவாய்ப்பு அலுவலகங்களிலும் பதிவுதாரர்கள் பதிவு செய்து வருகின்றனர்.
இப்போது வேலை வாய்ப்புப் பெறும் மிகச் சிலரை தலைமைச்செயலகத்துக்கு வரவழைத்து முதலமைச்சரும் அமைச்சர்களும் வேலை நியமன ஆணைகளை வழங்கும் நிலைமை உருவாகி யிருக்கிறது.
இளைஞர்கள் வேலை தேடுபவர்களாக இருக்கக் கூடாது வேலைகளை உருவாக்கு பவர்களாக இருக்க வேண்டும் என்று பிரதமர் மோடி தேசிய இளைஞர் தினத்தன்று பேசியிருப்பது இது பற்றியேதான்.
அத்துடன் வேலைவாய்ப்பளிப்பவர்களுக்கு மானியம் தொழிலாளர் நல நிதிக்கும் தொழிலாளர் காப்புறுதிக்கும் பங்களிப்பு ஆகியவற்றை அளிப்பதன் மூலம் வேலை வாய்ப்பை உறுதிப்படுத்த வேண்டும்.
சுதந்திர நாளிலும் குடியரசுத் தினத்திலும் வறுமை வேலையில்லாத் திட்டம் இவற்றை ஒழிப்பதைப் பற்றியே அரசியல் தலைவர்களின் முழக்கங்கள் இருந்தன.
அமெரிக்க டாலருக்கு நிகரான இந்திய ரூபாயின் வீழ்ச்சியைத் தடுக்கும் வகையில் வட்டி வீதம் கால் சதவீதமாவது உயரும் என்று எதிர்பார்க்கப்பட்டது.
மற்றொரு பக்கம் பண்டிகைக் காலம் நெருங்கிக் கொண்டிருக்கும் இந்த நேரத்தில் வீட்டுக் கடன் வாகனக் கடன் மற்றும் தனிநபர் கடன்களுக்கான மாதாந்திர தவணைத் தொகை இஎம்ஐ உயராததால் தப்பினோம் என்று வாடிக்கையாளர்கள் நிம்மதிப் பெருமூலிச்சு விட்டனர்.
அதாவது இப்போதைய சூழலில் பணவீக்க வீதத்தை நான்கு சதவீத அளவிலேயே கட்டுப்படுத்துவதுதான் அவரது நோக்கம் என்பதும் பின்னர் சாதகமான சூழல் உருவாகுமேயானால் வட்டி வீதத்தில் மாற்றம் கொண்டுவரலாம் என்று அவர் எண்ணுவதும் புரிகிறது.
நிதிக் கொள்கை குழு கூட்டத்தில் அக்குழுவின் உறுப்பினர்களில் ஒருவரைத் தவிர மற்ற அனைவரும் மேற்கூறிய நிலைப்பாட்டில் உறுதியாக இருந்தனர் அதுமட்டுமல்ல நிதிக்கொள்கை அறிவிப்பை அடுத்து நிகழ்ந்த செய்தியாளர்களின் கூட்டத்தில் உரையாற்றிய ரிசர்வ் வங்கியின் உயர்நிலை அதிகாரிகளின் பேச்சிலும் பணவீக்கக் கட்டுப்பாடே அவர்களது பிரதான கடமை என்பது தெளிவுபடுத்தப்பட்டது.
அதே நேரம் அமெரிக்க டாலருக்கு நிகரான இந்திய ரூபாயின் மதிப்பு மேலும் சரியாமல் தடுக்கும் பொருட்டு அந்நிய முதலீடுகளை வரவேற்கும் வகையில் ரிசர்வ் வங்கி தனது விதிமுறைகளை தளர்த்தி உள்ளது.
அத்துடன் ரூபாய் மதிப்பு வீழ்ச்சியை ஓரளவேணும் தடுக்கும் உத்தியாக அவ்வப்போது அந்நியச் செலாவணி சந்தையில் தலையிட்டு தேவையான செயல்பாடுகளை ரிசர்வ் வங்கி மேற்கொண்டு வருகிறது.
ஒருவேளை அமெரிக்க ஃபெடரல் ரிசர்வ் வங்கி மற்றும் வளர்ந்த பிற நாடுகளின் ரிசர்வ் வங்கிகளும் வட்டி வீதத்தை மேலும் உயர்த்தும் பட்சத்தில் அந்த நேரத்தில் இந்திய ரிசர்வ் வங்கியும் வேறு வழியில்லாமல் வட்டி வீதத்தை உயர்த்த வேண்டிவரும் என்பதில் ஐயமில்லை.
இது ஒருபுறம் இருக்க ரிசர்வ் வங்கி வட்டி வீதத்தை உயர்த்தக்கூடும் என்கிற ஊகத்தின் அடிப்படையில் பல வங்கிகள் தங்களது கடனுக்கான வட்டி வீதத்தை ஏற்கெனவே உயர்த்தி விட்டன.
ரிசர்வ் வங்கி வட்டி வீதத்தை உயர்த்தாத நிலையில் சம்பந்தப்பட்ட வங்கிகள் உடனடியாக வட்டி வீதத்தை பழைய நிலைக்குக் குறைக்க வேண்டும்.
பாரத ஸ்டேட் வங்கி விரைவில் கடனுக்கான வட்டி வீதத்தைக் குறைத்து மற்ற வங்கிகளுக்கு முன் உதாரணமாகத் திகழவேண்டும் என்பது வாடிக்கையாளர்களின் எதிர்பார்ப்பு.
சர்வதேச அளவில் வர்த்தகம் வலுவற்ற நிலையில் இருப்பதால் ரிசர்வ் வங்கியின் புதிய கடன் கொள்கை சரியானதுதான் என பாரத ஸ்டேட் வங்கி தலைவர் ரஜ்னிஷ் குமார் கூறியுள்ளார்.
சாதாரணமாக பங்குச் சந்தை வீழ்ச்சி அடையும்போதெல்லாம் சிறு முதலீட்டாளர்கள் அவசர அவசரமாகத் தங்கள் கையிலிருக்கும் பங்குகளை வந்த விலைக்கு விற்றுவிட்டு வெளியேறுவதுதான் வழக்கம்.
அதுமட்டுமல்லாமல் நல்ல பங்குகளின் விலை குறையும்போது அதனை ஒரு வாய்ப்பாகப் பயன்படுத்திக்கொண்டு அவற்றை வாங்குவதற்காக புதிய முதலீடுகளையும் செய்ய முன் வந்துள்ளனர்.
அதேநேரம் நாம் அதிக அளவில் இறக்குமதி செய்யும் கச்சா எண்ணெய் மற்றும் தங்கம் உள்ளிட்ட பொருள்களின் விலை சர்வதேச அளவில் உயர்ந்து கொண்டே போகிறது.
ரிசர்வ் வங்கியின் முக்கியக் கடமை பொருளாதார வளர்ச்சிக்குத் தேவையான வங்கிக் கடனை தங்கு தடையில்லாமல் வழங்க வழிவகை செய்திட வேண்டும்.
அதேசமயம் பணவீக்கம் அதிகரிக்காமலும் அதன் காரணமாக விலைவாசி ஏற்றத்தின் சுமை மக்கள் தலையில் விழாமலும் பார்த்துக்கொள்ள வேண்டும்.
அதனை சில்லறை விலை அடிப்படையில் கணக்கிட்டால்தான் பணவீக்க வீதம் உண்மை நிலையைப் பிரதிபலிக்கும் என்று பரிந்துரைத்தவர் ரிசர்வ் வங்கியின் தற்போதைய கவர்னர் உர்ஜித் படேல்தான்.
இந்நிலையில் பணவீக்கத்தை நான்கு சதவீதமாகக் கட்டுப்படுத்துவதில் கண்ணும் கருத்துமாக உள்ள ரிசர்வ் வங்கியின் கவர்னர் உர்ஜித் படேலும் நிதி கொள்கை குழுவும் நிர்ணயிக்கப்பட்ட இலக்கை அடைவார்கள் என்றும் அதன் மூலிலம் இந்திய பொருளாதாரம் வளர்ச்சிப் பாதையில் விரைந்து நடைபோடும் என்றும் நம்புவோம்.
அதே பாணியில் பொருளாதார வல்லரசாக அமெரிக்காவை தொடர்ந்து முன்னிறுத்தும் நோக்கில் சீனா ரஷியா உள்ளிட்ட போட்டி நாடுகளை டிரம்ப் குறிவைத்துள்ளார் என்பதில் எவ்வித சந்தேகமும் இல்லை.
மேலும் அமெரிக்காவின் தடையை எதிர்கொண்டுள்ள மற்றொரு நாடான ஈரானிடம் இருந்து தொடர்ந்து கச்சா எண்ணெய் இறக்குமதி செய்யவும் இந்தியா ஒப்பந்தம் மேற்கொண்டுள்ளது.
என்னதான் நட்பு நாடாக இருந்தாலும் அமெரிக்கா பொருளாதாரத் தடை விதிக்கும் நாடுகளுடன் ஆயுதம் மற்றும் வர்த்தக உறவுகளை மேற்கொண்டால் நட்பு நாடுகள் மீதும் அமெரிக்கா பொருளாதாரத் தடை விதிக்கும்.
அமெரிக்காவில் இருந்து இறக்குமதி செய்யப்படும் மோட்டார் சைக்கிள் உள்பட பல பொருள்களுக்கு இந்தியா அதிகபட்ச வரியை விதித்து வருகிறது என்பதையே அவர் இவ்வாறு சுட்டிக் காட்டியிருந்தார்.
மோடி பிரதமராகப் பதவியேற்ற பிறகு தங்கள் பால் பொருள்களில் அசைவத்தைக் குறிப்பிடும் கட்டத்தின் உள்ளே சிவப்புப் புள்ளி அடையாளத்துடன் இந்தியாவுக்கு ஏற்றுமதி செய்ய அமெரிக்கா விரும்பியது.
இது தவிர அமெரிக்கர்களின் வேலைவாய்ப்பை இந்தியர்கள் பறிக்கிறார்கள் என்பது உள்பட டிரம்ப்பின் இந்திய அதிருப்திக்கு இதுபோன்ற பல காரணங்களைக் கூறிக்கொண்டே போகலாம்.
தங்களுக்கு எதிராக செயல்படும் நாடுகளுக்காகவே அமெரிக்க நலன்களுக்கு எதிரான நாடுகள் மீதான பொருளாதாரத் தடை மூலம் எதிர்க்கும் சட்டத்தை அமெரிக்கா தனது அரசியல் ஆயுதமாக எப்போதும் கையில் வைத்துள்ளது.
டாங்கிகளையும் குண்டுகளையும் கொண்டு ஒருவரை மற்றொருவர் தாக்கி அழித்துக் கொள்வதற்கு பதிலாக ஒரு நாடு மற்றொரு நாட்டின் பொருளாதார ஸ்திரத்தன்மையை சீர்குலைக்க நடவடிக்கை எடுத்து அதனை வீழ்த்துவதுதான் இன்றைய நவீன வர்த்தக பொருளாதாரப் போர்.
எனவே அமெரிக்கா தடை விதித்த நாடுகளான ரஷியா ஈரானிடம் ஒரே நேரத்தில் நட்பு பாராட்டும் இந்தியா மீது அமெரிக்கா எந்த மாதிரியான அணுகுமுறையை மேற்கொள்ளும் என்பதே சர்வதேச அளவில் மிகப்பெரிய எதிர்பார்ப்பாக உள்ளது.
அமெரிக்க பாதுகாப்புத் துறை அமைச்சர் ஜிம் மேட்டிஸ் வெளியுறவுத் துறை அமைச்சர் மைக் பாம்பியோ ஆகியோர் மத்திய பாதுகாப்புத் துறை அமைச்சர் நிர்மலா சீதாராமன் வெளியுறவுத் துறை அமைச்சர் சுஷ்மா ஸ்வராஜ் ஆகியோர் அண்மையில் சந்தித்துப் பேசினர்.
எனினும் அதிரடியான யாரும் எதிர்பாராத முடிவுகளுக்கு பெயர்பெற்ற டிரம்ப் பொருளாதாரத் தடை எனும் பாணத்தை எந்தத் திசையில் வேண்டுமானாலும் வீசலாம்.
பின்னது ஐரோப்பாவின் பல நாடுகளிலிருந்து வந்து குடியேறிய பல நாட்டு மக்கள் தங்கள் பாதுகாப்பு கருதி பிரிட்டனுக்கு எதிராக ஏற்படுத்திக்கொண்ட கூட்டமைப்பு.
அதனால்தான் வட அமெரிக்காவின் செனட் எனப்படுகிற மாநிலங்களவையில் ஒவ்வொரு மாநிலத்திற்கும் சமமாக இரண்டிரண்டு உறுப்பினர்கள் உள்ளனர்.
ஆங்கிலேயர்கள் இவ்வாறு செய்யவில்லையென்றால் இந்திய தேசியம் என்ற ஒன்றே இராது என்றெல்லாம் சிலர் தவறாகப் புரிந்துகொண்டுள்ளார்கள்.
தேசியம் என்பது ஒரு நிலப்பரப்பில் வாழும் மக்களின் இயல்புகள் வாழ்வியல் முறை எண்ணங்கள் சிந்தனைகள் கலாசாரம் ஆகியவற்றால் அமைவது.
ஆங்கிலேயர் ஆட்சியில் பல மொழிகள் பேசும் மக்கள் ஒரே மாநிலத்தில் இருந்த நிலையை மாற்றி மொழிவாரி மாநிலங்களைத் தோற்றுவித்தது சுதந்திர இந்தியா.
பின்னர் ஒரே மொழி பேசும் மாநிலங்களையும் நிர்வாக நலன் கருதி உத்தரகண்ட் என்றும் சத்தீஸ்கர் என்றும் ஜார்க்கண்ட் என்றும் தெலங்கானா என்றும் பிரித்தோம்.
சில ஆண்டுகளுக்கு முன்னர் தமிழ்நாட்டை வளர்ச்சி கருதி வட தமிழ்நாடு தென் தமிழ்நாடு என்று இரண்டாகப் பிரிக்க வேண்டும் என்ற கோரிக்கையை பாமக தலைவர் மருத்துவர் ராமதாஸ் எழுப்பினார்.
அவற்றின் அடிப்படையிலேயே அவர்களின் எண்ணங்கள் அவற்றால் முதிர்ந்த சிந்தனைகள் வாழ்வின் குறிக்கோள் கலாசாரம் ஆகியவை பரிணமிக்கின்றன.
அதனால்தான் தமிழ்ப் புலவரான முரஞ்சியூர் முடிநாகராயரால் வடநாட்டுப் பொற்கோட்டு இமயத்தையும் தென்னாட்டுப் பொதியத்தையும் ஒன்றாகக் காணமுடிந்தது.
வடநாட்டு அயோத்தி அரசனான ராமபிரான் தமிழ்நாட்டுக் கடலுக்கு வந்ததும் இடையில் குகனையும் சுக்ரீவனையும் விபீடனையும் இளவல்களாக ஏற்றுக்கொண்டதும் இந்திய தேசிய ஒருமைப்பாட்டின் அழியா அடையாளங்கள் என்பார் அறிஞர் தெ.பொ.மீனாட்சிசுந்தரனார்.
வடநாட்டு ராமாயணத்தின் ஏக பத்தினி விரதமும் தமிழ்நாட்டுத் திருவள்ளுவம் ஏத்தும் கற்புநெறியும் ஒரே தேசிய சிந்தனையன்றோ?
பாரதியாரின் சிந்துநதியின் மிசையும் சுந்தரத் தெலுங்கும் கங்கைநதிப்புரத்து கோதுமையும் காவிரியின் வெற்றிலையும் மராட்டியர் கவிதையும் சேரத்துத் தந்தங்களும் கூறுவது இந்திய தேசியமன்றோ?
தமிழ் மொழி மற்ற மொழியினராலும் படிக்கப்பட வேண்டும் என்று ஆசைப்படுகிற நாம் வடமொழியை யாரும் விருப்பப்பாடமாகக் கூடப் படிக்கக்கூடாது என்று சொல்வது எப்படிச் சரியாகும்?
போன்ற விஷயங்களில் எதிர்ப்பு கிளம்பியபோது கல்வியை மாநிலப்பட்டியலுக்குத் திரும்பத்தரவேண்டும் என்று சில குரல்கள் ஒலிக்க ஆரம்பித்தன.
தனக்கு வேண்டிய துறைகளை அடம்பிடித்துப் பெறும் வல்லமைகொண்ட திமுக கல்வித்துறையைக் கேட்கவுமில்லை அது மாநிலப்பட்டியலுக்கு மாற்றப்பட வேண்டும் என்று அழுத்தம் கொடுக்கவுமில்லை.
உணவுப் பொருள்கள் மற்றும் மண்ணெண்ணையின் விலை வெளிச்சந்தையில் உயர்ந்து கொண்டே வரும் நிலையில் ரேஷன் கடைகளில் விற்கப்படும் அரிசி சர்க்கரை மண்ணெண்ணெய் சமையல் எண்ணை போன்றவற்றைப் பெறுவவதையை பலரும் விரும்புகின்றனர்.
இரண்டு ரூபாய்க்கு ஒரு கிலோ அரிசி ஒரு ரூபாய்க்கு ஒரு கிலோ அரிசி என்பதெல்லாம் போய் தற்போது இலவச அரிசி வழங்கப்படுகிறது.
தேர்தலை மட்டுமே கருத்தில் கொண்டு இலவசங்களை வாரி வழங்கிய அரசியல் கட்சிகள் பட்ஜெட் என்று ஒன்று இருப்பதைப் பற்றிக் கவலைப் பட்டதாகவே தெரியவில்லை.
அதே சமயம் மத்திய அரசு நிறைவேற்றிய தேசிய உணவுப் பாதுகாப்பு திட்டத்தின் காரணமாக தேசிய உணவுக் கழகத்திடமிருந்து பொது விநியோகத் திட்டத்திற்காக பெறப்படும் அரிசியின் விலை அதிகரித்தது.
இந்நிலையில் போலி ரேஷன் கார்டுகளை வைத்துக்கொண்டு மானிய விலைப் பொருள்களை வாங்குவதைத் தவிர்க்கும் வகையில் ஆதார் எண் இணைப்புடன் கூடிய ஸ்மார்ட் கார்டு என்னும் மின்னணு அட்டையின் மூலம் ரேஷன் பொருள்களை வழங்கும் திட்டம் கடந்த ஆண்டு முதல் அமலுக்கு வந்தது.
உணவு வழங்கல் துறை அமைச்சர் ராம் விலாஸ் பாஸ்வான் தேசிய அளவில் சுமார் இரண்டு கோடியே அறுபது லட்சம் போலி குடும்ப அட்டைகளும் தமிழக அளவில் சுமார் பத்து லட்சம் போலி குடும்ப அட்டைகளும் கண்டுபிடிக்கப்பட்டதாகத் தெரிவித்தார்.
இந்நிலையில் மின்னணு அட்டைதாரருக்கு பதிலாக வேறு யாராவது பொருள்களைப் பெறுவதை அனுமதிக்காமல் கார்டுக்குரிய நபரான குடும்பத் தலைவர் அல்லது அவருடைய குடும்ப உறுப்பினர்களில் ஒருவர் நேரில் வந்து பொருள்களைப் பெற்றுச் செல்ல வேண்டும் என்ற புதிய நடைமுறையினைத் தமிழக அரசு கொண்டு வர உள்ளது.
அப்படி நேரில் வரும் நபரின் கைவிரல் ரேகை பயோ மெட்ரிக் முறையில் சரிபார்க்கப்பட்டு அதன்பிறகே பொருள் வழங்கப்படும் என்று அறிவிக்கப்பட்டுள்ளது.
அக்டோபர் பதினைந்தாம் தேதி முதல் நடைமுறைப் படுத்தப்பட உள்ள இத்திட்டத்திற்காக முப்பத்து நான்கு கோடி ரூபாய் செலவில் பயோ மெட்ரிக் உபகரணங்கள் வாங்கப் பட்டுள்ளனவாம்.
அதே நேரத்தில் உண்மையிலேயே நேரில் வந்து பொருள்களைப் பெற முடியாத நிலையில் இருப்பவர்களை இந்தத் திட்டம் பாதிக்கும் என்பதையும் ரேஷன் கடைப் பணியாளர்களுக்கும் இதனால் கூடுதல் பணிச்சுமை ஏற்படும் என்பதையும் அரசு கருத்தில் கொள்ள வேண்டும்.
அலுவலக வேலைக்குச் செல்லும் நடுத்தர வர்க்கத்தினர் மட்டுமன்றி அன்றாடக் கூலி வேலைக்குச் செல்பவர்களும் இம்முடிவினால் பாதிக்கப்படுவர்.
வீடுகளில் பத்துப் பாத்திரம் துலக்கிப் பிழைப்பை நடத்தும் பெண்கள் கட்டட வேலை செய்பவர்களெல்லாம் இன்னொருவரின் உதவியுடன்தான் ரேஷன் பொருள்களைப் பெறமுடியும்.
மேலும் அரிசி சர்க்கரை சமையல் எண்ணை மண்ணெண்ணெய் போன்ற அனைத்தையும் ஒவ்வொரு மாதமும் ஐந்தாறு முறையாவது ரேஷன் கடைக்கு நடையாய் நடந்தால்தான் வாங்க முடியும்.
நேரில் வருகின்ற பயனாளிகளில் ஒவ்வொருவரின் விரல் ரேகையும் பயோ மெட்ரிக் சாதனத்தைக் கொண்டு ஒப்பிட்டுப் பார்க்கப்பட்டு அதன் பிறகே பொருள்கள் வழங்கப்படும் என்பதுதான் கவலை தருகிறது.
ரேஷன் கடை ஊழியர்களுக்கு இதனால் வேலைப்பளு அதிகரிக்கும் என்பது ஒரு பக்கம் இருக்க இம்முறையினை நடைமுறைப் படுத்துவதற்குத் தடையில்லா மின்சாரத்துடன் தடையில்லா அகண்ட அலைவரிசை வசதியும் இருக்க வேண்டும்.
தமிழ் நாட்டின் மூலை முடுக்குகளில் உள்ள முப்பதாயிரத்திற்கும் மேற்பட்ட ரேஷன் கடைகள் அனைத்திலும் மலைப் பிரதேசங்களில் உள்ள கடைகள் உட்பட இவ்வசதிகள் எல்லா வேலை நாள்களிலும் தடையின்றிக் கிடைப்பதை அரசு முதலில் உறுதி செய்ய வேண்டும்.
ஏற்கெனவே தில்லி மாநகரத்தில் இத்திட்டம் அமல்படுத்தப்பட்டு அதனால் பொதுமக்களுக்கு சிரமங்கள் அதிகரித்ததால் கடந்த பிப்ரவரி மாதத்தில் அதனைக் கைவிடுவதாக அரவிந்த் கேஜரிவால் தலைமையிலான தில்லி அமைச்சரவை முடிவெடுக்க வேண்டியதாயிற்று.
எனவே பயனாளிகளே நேரில் வரவேண்டும் என்பதையும் அவர்கள் ஒவ்வொருவரின் விரல்ரேகையையும் சரிபார்த்த பிறகே பொருள்கள் வழங்கப்படும் என்பதையும் அரசு மறுபரிசீலனை செய்ய வேண்டும்.